படிச்சவன் சூதும்வாதும் செய்தால் அய்யோ என்று போவான்.......என்று சொன்னது யார் ? ஆனாலும் அது உண்மை தானே, எதோ ரிசர்வேசனால் அரைகுறைக் கல்வி கற்று வந்தவர்களால் பொருளாதாரம் நசுங்குவது போலவும் ஊழல் நடைபெறுவதும் போலச் சொல்கிறீர்கள். இராணுவத்தில் உடல்நிலை மற்றும் கல்வித் தகுதி அடிப்படையில் தான் உயர்மட்டப் பொறுப்புவரை ஆள் எடுக்கிறார்கள், ஒருத்தன் இராணுவத்தில் சேரும் பொழது அவனது சாதிப் பிரிவு இரண்டாம் பட்சம் தான், தகுதி அடிப்படையில் தான் வேலை கொடுக்கிறார்கள். இராணுவத்தில் நடைபெறும் ஊழல்களுக்கெல்லாம் ரிசர்வேசன் தான் காரணம் என்று உங்களால் வாதிட முடியுமா ? இராணுவ உயர்பதவிகளில் அமர்ந்திருக்கும் எல்லாம் பிசி, எஸ்ஸி பிரிவில் இருந்து ரிசர்வேசன் அடிப்படையில் வேலைக்குச் சென்றவர்களா ? அரசியலில் தலைமைப் பொறுப்பில் இருக்கும் பிற்பட்ட மற்றும் தாழ்த்தப்பட்ட பின்னனியில் ராசா போன்று விரல் விட்டு எண்ணத்தக்க அளவில் இருப்பவர்கள் சொற்பமே, நாட்டின் பெரும் ஊழல்களுக்கெல்லாம் ரிசர்வேசன் தான் பொறுப்பேற்க வேண்டுமா ? உயர் சாதி அரசியல்வாதிகள் எந்தத் கல்வித் தகுதி அடிப்படையில் தலைமைப் பொறுப்பிற்கு வந்தார்கள், அவர்களால் ஊழல் அற்ற அல்லது அவர்களே ஊழலில் நேரடியாக இடம் பெறாத சூழல் தான் நிலவுகிறதா ?